P6_TA(2006)0519

Ειδικό πρόγραμμα "Ιδέες" 2007-2013 (7ο πρόγραμμα-πλαίσιο ΕΤΑΕ της ΕΚ) *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση απόφασης του Συμβουλίου για το ειδικό πρόγραμμα "Ιδέες" με το οποίο τίθεται σε εφαρμογή το 7ο πρόγραμμα πλαίσιο (2007-2013) δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (COM(2005)0441 — C6-0382/2005 — 2005/0186(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2005)0441) [1] καθώς και την τροποποιημένη πρόταση (COM(2005)0441/2) [1],

- έχοντας υπόψη το άρθρο 166 της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6-0382/2005),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Βιομηχανίας, Έρευνας και Ενέργειας και τις γνωμοδοτήσεις της Επιτροπής Προϋπολογισμών και της Επιτροπής Πολιτισμού και Παιδείας (A6-0369/2006),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

5. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

Αιτιολογική σκέψη 4

(4) Η αξιολόγηση των προτάσεων έρευνας αιχμής θα πρέπει να έχει ως αποκλειστικό κριτήριο την αριστεία, όπως αυτή κρίνεται κατά την εξέταση από ομοτίμους, να δίνει έμφαση σε έργα διεπιστημονικής, υψηλού κινδύνου και πρωτοποριακής έρευνας και να λαμβάνει υπόψη τις νέες και λιγότερο έμπειρες ερευνητικές ομάδες και ερευνητές όπως και τις ήδη καθιερωμένες στον χώρο τους ερευνητικές ομάδες. | (4) Η αξιολόγηση των προτάσεων έρευνας αιχμής υπό την έννοια της βασικής έρευνας, θα πρέπει να έχει ως αποκλειστικό κριτήριο την αριστεία, όπως αυτή κρίνεται κατά την εξέταση από ομοτίμους, να δίνει έμφαση σε έργα διεπιστημονικής και πολυεπιστημονικής, υψηλού κινδύνου και πρωτοποριακής έρευνας και να λαμβάνει υπόψη τις νέες και λιγότερο έμπειρες ερευνητικές ομάδες και ερευνητές όπως και τις ήδη καθιερωμένες στον χώρο τους ερευνητικές ομάδες. |

Τροπολογία 2

Αιτιολογική σκέψη 6

(6) Η Ευρωπαϊκή Επιτροπή θα πρέπει να φέρει την ευθύνη της υλοποίησης του παρόντος ειδικού προγράμματος και να εγγυάται την αυτονομία και την ακεραιότητα του Ευρωπαϊκού Συμβουλίου Έρευνας, καθώς και τη λειτουργική του αποτελεσματικότητα. | (6) Η Επιτροπή θα πρέπει να φέρει την ευθύνη της υλοποίησης του παρόντος ειδικού προγράμματος κατά τη διάρκεια διετούς, το πολύ τριετούς δοκιμαστικής φάσης, και να εγγυάται την αυτονομία και την ακεραιότητα του Ευρωπαϊκού Συμβουλίου Έρευνας, καθώς και τη λειτουργική του αποτελεσματικότητα. |

Τροπολογία 3

Αιτιολογική σκέψη 8

(8) Για να εγγυηθεί την ακεραιότητα του ΕΣΕ, η Επιτροπή θα πρέπει να διασφαλίσει την υλοποίηση του παρόντος ειδικού προγράμματος κατά τρόπο σύμφωνο με τους καθορισμένους στόχους. | (8) Για να εγγυηθεί την ακεραιότητα του ΕΣΕ, η Επιτροπή θα πρέπει να διασφαλίσει από κοινού με το Ευρωπαϊκό Κοινοβούλιο και το Συμβούλιο την υλοποίηση του παρόντος ειδικού προγράμματος κατά τρόπο σύμφωνο με τους καθορισμένους στόχους. |

Τροπολογία 4

Αιτιολογική σκέψη 10

(10) Το πρόγραμμα πλαίσιο θα πρέπει να συμπληρώνει τις δραστηριότητες που αναπτύσσουν τα κράτη μέλη, καθώς και τις άλλες κοινοτικές δράσεις που εντάσσονται στη συνολική στρατηγική προσπάθεια υλοποίησης των στόχων της Λισσαβόνας, και ιδίως εκείνες που αφορούν τα διαρθρωτικά ταμεία, τη γεωργία, την εκπαίδευση, την κατάρτιση, την ανταγωνιστικότητα και την καινοτομία, τη βιομηχανία, την υγεία, την προστασία των καταναλωτών, την απασχόληση, την ενέργεια, τις μεταφορές και το περιβάλλον. | (10) Το πρόγραμμα πλαίσιο θα πρέπει να συμπληρώνει τις δραστηριότητες που αναπτύσσουν τα κράτη μέλη, καθώς και τις άλλες κοινοτικές δράσεις που εντάσσονται στη συνολική στρατηγική προσπάθεια υλοποίησης των στόχων της Λισαβόνας, και ιδίως εκείνες που αφορούν τα διαρθρωτικά ταμεία, τη γεωργία, την εκπαίδευση, την κατάρτιση, τον πολιτισμό και τα μέσα ενημέρωσης, την ανταγωνιστικότητα και την καινοτομία, τη βιομηχανία, την υγεία, την προστασία των καταναλωτών, την απασχόληση, την ενέργεια, τις μεταφορές και το περιβάλλον. |

Τροπολογία 5

Αιτιολογική σκέψη 13

(13) Κατά τη διεξαγωγή των ερευνητικών δραστηριοτήτων που θα αναληφθούν βάσει του παρόντος προγράμματος, θα πρέπει να τηρούνται οι θεμελιώδεις αρχές ηθικής δεοντολογίας, συμπεριλαμβανομένων εκείνων που διατυπώνονται στον Χάρτη Θεμελιωδών Δικαιωμάτων της Ευρωπαϊκής Ένωσης. | (13) Κατά τη διεξαγωγή των ερευνητικών δραστηριοτήτων που θα αναληφθούν βάσει του παρόντος προγράμματος, θα πρέπει να τηρούνται οι θεμελιώδεις αρχές ηθικής δεοντολογίας, συμπεριλαμβανομένων εκείνων που διατυπώνονται στον Χάρτη Θεμελιωδών Δικαιωμάτων της Ευρωπαϊκής Ένωσης, και να εξαίρεται η πολιτική και ανθρωπιστική αξία της έρευνας, στο πλαίσιο του σεβασμού της ηθικής και πολιτιστικής πολυμορφίας. |

Τροπολογία 6

Αιτιολογική σκέψη 14α (νέα)

| (14α) Για την απλούστευση και τη μείωση του κόστους στους διαγωνισμούς θα έπρεπε η Επιτροπή να επιβάλει την προϋπόθεση της καταγραφής των συμμετεχόντων στο διαγωνισμό σε βάση δεδομένων. |

Τροπολογία 7

Αιτιολογική σκέψη 17

(17) Η Επιτροπή θα μεριμνήσει για τη διενέργεια ανεξάρτητης αξιολόγησης της λειτουργίας του ΕΣΕ. Με βάση τα πορίσματα αυτής της αξιολόγησης, και λαμβανομένης υπόψη της πείρας που θα έχει αποκτήσει το ΕΣΕ όσον αφορά την εφαρμογή των βασικών του αρχών, θα πρέπει να εξεταστεί, έως το 2010 το αργότερο, το ενδεχόμενο επανασύστασης του ΕΣΕ ως νομικώς ανεξάρτητης δομής βάσει ενδεχομένως του άρθρου 171 της συνθήκης. | (17) Η Επιτροπή θα πρέπει να διασφαλίσει, μετά από δοκιμαστική φάση διετή ή το πολύ τριετή, τη διενέργεια ανεξάρτητης αξιολόγησης της λειτουργίας του ΕΣΕ. Με βάση τα αποτελέσματα της αξιολόγησης, το ΕΣΕ θα πρέπει να καταλήξει σε μακροπρόθεσμη οργανωτική διάρθρωση που να του εξασφαλίζει τη μέγιστη δυνατή αυτονομία με παράλληλη διαφάνεια. Για τούτο, θα πρέπει να εξεταστεί, έως το 2010 το αργότερο, το ενδεχόμενο επανασύστασης του ΕΣΕ ως νομικώς ανεξάρτητης δομής βάσει ενδεχομένως του άρθρου 171 της Συνθήκης. |

Τροπολογία 8

Άρθρο 2

Σύμφωνα με το παράρτημα ΙΙ του προγράμματος πλαισίου, το ποσό που κρίνεται απαραίτητο για την εκτέλεση του ειδικού προγράμματος ανέρχεται σε 7460 εκατομμύρια ευρώ, εκ των οποίων ποσοστό μικρότερο του 6% προορίζεται για τις διοικητικές δαπάνες της Επιτροπής. | Σύμφωνα με το Παράρτημα ΙΙ του προγράμματος πλαισίου, το ποσό που κρίνεται απαραίτητο για την εκτέλεση του ειδικού προγράμματος ανέρχεται σε 7560 εκατομμύρια ευρώ, εκ των οποίων μέγιστο ποσοστό 3% προορίζεται για τις διοικητικές δαπάνες και τις δαπάνες προσωπικού του ετήσιου προϋπολογισμού του ΕΣΕ. |

Τροπολογία 9

Άρθρο 2α (νέο)

| Άρθρο 2α 1. Η Επιτροπή λαμβάνει όλα τα απαιτούμενα μέτρα προκειμένου να εξακριβώνει ότι οι χρηματοδοτούμενες δράσεις διενεργούνται αποτελεσματικά και σύμφωνα προς τις διατάξεις του κανονισμού (ΕΚ, Ευρατόμ) αριθ. 1605/2002. 2. Οι συνολικές διοικητικές δαπάνες του ειδικού προ-γράμματος περιλαμβανομένων των εσωτερικών δαπανών και δαπανών διαχείρισης για τον εκτελεστικό οργανισμό που προτείνεται να συσταθεί πρέπει να είναι ανάλογες των δραστηριοτήτων που προβλέπονται στο παρόν πρόγραμμα και υπόκεινται στην απόφαση της αρμόδιας για τον προϋπολογισμό αρχής και της νομοθετικής αρχής. 3. Οι πιστώσεις του προϋπολογισμού χρησιμοποιούνται σύμφωνα με την αρχή της χρηστής δημοσιονομικής διαχείρισης, συγκεκριμένα σύμφωνα με τις αρχές της οικονομίας, της αποδοτικότητας και της αποτελεσματικότητας καθώς και της αναλογικότητας. |

Τροπολογία 27

Άρθρο 3, παράγραφος 2α (νέα)

| 2α. Όσον αφορά τη χρήση ανθρώπινων βλαστικών κυττάρων που ελήφθησαν πριν από την έγκριση αυτού του προγράμματος πλαισίου, τα ιδρύματα, οι φορείς και οι ερευνητές υπόκεινται σε αυστηρό σύστημα αδειών και ελέγχων σύμφωνα με το νομικό πλαίσιο του οικείου κράτους μέλους ή κρατών μελών. |

Τροπολογία 10

Άρθρο 4, παράγραφος 4

4. Η Επιτροπή εγγυάται την αυτονομία και την ακεραιότητα του Ευρωπαϊκού Συμβουλίου Έρευνας και διασφαλίζει την ορθή εκτέλεση των καθηκόντων που του ανατίθενται. | 4. Η Επιτροπή εγγυάται, από κοινού με το Ευρωπαϊκό Κοινοβούλιο και το Συμβούλιο, την αυτονομία και την ακεραιότητα του Ευρωπαϊκού Συμβουλίου Έρευνας και διασφαλίζει την ορθή εκτέλεση των καθηκόντων που του ανατίθενται. |

| Το Επιστημονικό Συμβούλιο και η Επιτροπή υποβάλλουν ετήσια έκθεση στο Ευρωπαϊκό Κοινοβούλιο και το Συμβούλιο, σχετικά με τις εργασίες του ΕΣΕ, στην οποία εξετάζεται ο βαθμός στον οποίο κατέστη δυνατή η επίτευξη των καθορισμένων στόχων. |

Τροπολογία 11

Άρθρο 4, παράγραφος 4α (νέα)

| 4α. Η Επιτροπή εξασφαλίζει την αξιολόγηση των αποτελεσμάτων της έρευνας και υποβάλλει έκθεση σχετικά με τη συμβολή τους για μια δυναμική κοινωνία της γνώσης στην Ευρώπη. |

Τροπολογία 12

Άρθρο 5, παράγραφος 1

1. Το επιστημονικό συμβούλιο απαρτίζεται από επιστήμονες, μηχανικούς και ακαδημαϊκούς υψίστου κύρους, οι οποίοι διορίζονται από την Επιτροπή και ενεργούν υπό την προσωπική τους ιδιότητα, ανεξάρτητα από ξένα συμφέροντα. | 1. Το επιστημονικό συμβούλιο απαρτίζεται από επιστήμονες, μηχανικούς και ακαδημαϊκούς υψίστου κύρους, οι οποίοι εκπροσωπούν όλους, ει δυνατόν, όλους τους δυνατούς τομείς και κλάδους της έρευνας, διαθέτουν, πέρα από εξέχουσα επιστημονική αριστεία, μακρά πείρα στη διαχείριση επιστημονικών έργων, διορίζονται από την Επιτροπή και ενεργούν υπό την προσωπική τους ιδιότητα, ανεξάρτητα από ξένα συμφέροντα. |

Τροπολογία 13

Άρθρο 5, παράγραφος 3, στοιχείο - α (νέο)

| - α)καταρτίζει γενική στρατηγική για τις εργασίες του ΕΣΕ, η οποία αναπροσαρμόζεται τακτικά με βάση τις απαιτήσεις της επιστήμης· |

Τροπολογία 14

Άρθρο 5, παράγραφος 3, στοιχείο (β)

β)καθορίζει τις μεθόδους εξέτασης από ομότιμους κριτές και αξιολόγησης των προτάσεων, βάσει των οποίων επιλέγονται οι προτάσεις προς χρηματοδότηση· | β)καθορίζει τις μεθόδους και τις αρχές εξέτασης από ομότιμους κριτές και αξιολόγησης των προτάσεων, βάσει των οποίων επιλέγονται οι προτάσεις προς χρηματοδότηση· |

Τροπολογία 15

Άρθρο 6, παράγραφος 1

1. Η Επιτροπή εγκρίνει το πρόγραμμα εργασίας για την υλοποίηση του ειδικού προγράμματος, όπου προσδιορίζονται λεπτομερέστερα οι στόχοι και οι επιστημονικές και τεχνολογικές προτεραιότητες που διατυπώνονται στο παράρτημα Ι, τα σχετικά χρηματοδοτικά μέσα, καθώς και το χρονοδιάγραμμα εκτέλεσής του. | 1. Η Επιτροπή και το Επιστημονικό Συμβούλιο εγκρίνουν πρόγραμμα εργασίας για την υλοποίηση του ειδικού προγράμματος, όπου προσδιορίζονται λεπτομερέστερα οι στόχοι και οι επιστημονικές και τεχνολογικές προτεραιότητες που διατυπώνονται στο Παράρτημα Ι, τα σχετικά χρηματοδοτικά μέσα, καθώς και το χρονοδιάγραμμα εκτέλεσής του. |

Τροπολογία 16

Άρθρο 7α (νέο)

| Άρθρο 7α Η Επιτροπή ενημερώνει εκ των προτέρων την αρμόδια για τον προϋπολογισμό αρχή σε περίπτωση που προτίθεται να παρεκκλίνει από την κατανομή των δαπανών που έχει δηλωθεί στις παρατηρήσεις και στο παράρτημα του γενικού προϋπολογισμού της Ευρωπαϊκής Ένωσης. |

Τροπολογία 17

Άρθρο 8, παράγραφος 6

6. Η Επιτροπή ενημερώνει τακτικά την επιτροπή σχετικά με τη γενική πρόοδο της υλοποίησης του ειδικού προγράμματος. | 6. Η Επιτροπή ενημερώνει σε τακτά διαστήματα την επιτροπή και την αρμόδια επιτροπή του Ευρωπαϊκού Κοινοβουλίου σχετικά με τη γενική πρόοδο της υλοποίησης του ειδικού προγράμματος και της παρέχει πληροφορίες σχετικά με όλες τις δράσεις Ε&ΤΑ που χρηματοδοτούνται στο πλαίσιο του ειδικού προγράμματος. |

Τροπολογία 18

Άρθρο 8, παράγραφος 6α (νέα)

| 6α. Η έκθεση της Επιτροπής περιλαμβάνει εκτίμηση της ορθότητας της δημοσιονομικής διαχείρισης και αξιολόγηση της αποτελεσματικότητας και της κανονικότητας της δημοσιονομικής και οικονομικής διαχείρισης του ειδικού προγράμματος. |

Τροπολογία 19

Άρθρο 8α (νέο)

| Άρθρο 8α 1. Μετά από δοκιμαστική φάση διετή, το πολύ τριετή, διεξάγεται αξιολόγηση του έργου του ΕΣΕ από ανεξάρτητους εμπειρογνώμονες. Κατά την αξιολόγηση εξετάζεται, μεταξύ άλλων, εάν επιτεύχθηκαν οι στόχοι του ΕΣΕ, εάν οι διαδικασίες που ακολουθήθηκαν ήταν αποτελεσματικές και διαφανείς, εάν διασφαλίστηκε η επιστημονική ανεξαρτησία, και εάν λήφθηκαν υπόψη οι ιδέες της επιστημονικής αριστείας. επιπλέον, η αξιολόγηση περιλαμβάνει το ζήτημα ποια διάρθρωση ενδείκνυται μακροπρόθεσμα για το ΕΣΕ. 2. Ανεξάρτητα από την αξιολόγηση, πρέπει σε κάθε περίπτωση να επιλεγεί μακροπρόθεσμα για το ΕΣΕ μία διάρθρωση που να εγγυάται τη μέγιστη δυνατή αυτονομία του με ταυτόχρονη διαφάνεια και ευθύνη έναντι της Επιτροπής, του Ευρωπαϊκού Κοινοβουλίου και του Συμβουλίου. |

Τροπολογία 20

Παράρτημα I, θέμα "Δραστηριότητες", εδάφιο 1α (νέο)

| Ενθαρρύνονται η πολυεπιστημονικότητα και η διεπιστημονικότητα, κυρίως μέσω κοινών μηχανισμών που έχουν εφαρμογή σε τεχνολογικά και επιστημονικά θέματα τα οποία άπτονται περισσότερων του ενός θεματικών τομέων. Με τη διεπιστημονικότητα αντιμετωπίζονται τα προβλήματα που συνεπάγεται ο περίπλοκος χαρακτήρας των ζητημάτων που περιλαμβάνονται στις θεματικές προτεραιότητες, στην πλειονότητα των οποίων η καθαρά μονοδιάστατη προσέγγιση αδυνατεί να δημιουργήσει αξιόλογη επιστημονική πρόοδο και εμποδίζει τη δυνατότητα αξιοποίησης των αποτελεσμάτων προκειμένου αυτά να μετουσιωθούν σε κοινωνική, περιβαλλοντική ή οικονομική πρόοδο. |

Τροπολογία 21

Παράρτημα Ι, θέμα "Το επιστημονικό συμβούλιο", πρώτο εδάφιο

Το επιστημονικό συμβούλιο θα απαρτίζεται από ανωτάτου επιπέδου εκπροσώπους της ευρωπαϊκής επιστημονικής κοινότητας, οι οποίοι θα ενεργούν υπό την προσωπική τους ιδιότητα, ανεξάρτητα από ξένα συμφέροντα. Τα μέλη του συμβουλίου θα ορισθούν από την Επιτροπή κατόπιν ανεξάρτητης διαδικασίας διορισμού. | Το επιστημονικό συμβούλιο απαρτίζεται από ανωτάτου επιπέδου εκπροσώπους της ευρωπαϊκής επιστημονικής κοινότητας οι οποίοι διαθέτουν, πέρα από εξέχουσα επιστημονική αριστεία, μακρά πείρα στη διαχείριση επιστημονικών έργων, εκπροσωπούν δε όσο το δυνατόν περισσότερους τομείς και κλάδους της έρευνας, και ενεργούν υπό την προσωπική τους ιδιότητα, ανεξάρτητα από ξένα συμφέροντα. |

| Τα μέλη του συμβουλίου θα επιλέγονται από το επιστημονικό συμβούλιο μεταξύ της επιστημονικής κοινότητας, το οποίο θα διασφαλίζει την ποικιλία των ερευνητικών πεδίων των επιστημόνων, βάσει γενικών κριτηρίων που θα ορίσει ο ευρωπαίος νομοθέτης, σύμφωνα με τη διαδικασία συνα-πόφασης όπως ορίζεται στο άρθρο 251 της Συνθήκης, και θα ορίζονται από την Επιτροπή μετά από ακρόαση του Ευρωπαϊκού Κοινοβουλίου. |

| Η θητεία τους είναι τετραετής και μπορούν να επανα-διορισθούν για μια τριετία. Για την εκλογή τους χρησιμοποιείται σύστημα εκ περιτροπής, έτσι ώστε σε κάθε εκλογή να ανανεώνονται κατά το ένα τρίτο. |

| Τα μέλη του επιστημονικού συμβουλίου πρέπει να υιοθετήσουν κώδικα συμπεριφοράς για την αποφυγή συγκρούσεων συμφερόντων. |

| Το Επιστημονικό Συμβούλιο διορίζει γενικό γραμματέα ο οποίος το επικουρεί στην οργάνωση των εργασιών του και διασφαλίζει τις επαφές με την Επιτροπή και την ειδική εκτελεστική διάρθρωση. |

Τροπολογία 22

Παράρτημα Ι, θέμα "Η ειδική εκτελεστική δομή"

Η ειδική εκτελεστική δομή θα είναι υπεύθυνη για όλες τις πτυχές της διοικητικής εφαρμογής και της εκτέλεσης του προγράμματος, όπως θα προβλέπεται στο ετήσιο πρόγραμμα εργασίας. Θα είναι ιδίως υπεύθυνη για την εφαρμογή των διαδικασιών αξιολόγησης, εξέτασης από ομότιμους κριτές και επιλογής κατά τρόπο σύμφωνο με τις αρχές που θα έχει καθορίσει το επιστημονικό συμβούλιο, καθώς και για τη χρηματοοικονομική και επιστημονική διαχείριση των επιχορηγήσεων. | Το Επιστημονικό Συμβούλιο θα υποστηρίζεται αρχικά από ειδική εκτελεστική δομή, υπεύθυνη για όλες τις πτυχές της διοικητικής εφαρμογής και της εκτέλεσης του προγράμματος, όπως θα προβλέπεται στο ετήσιο πρόγραμμα εργασίας. Θα είναι ιδίως υπεύθυνη για την εφαρμογή των διαδικασιών αξιολόγησης, εξέτασης από ομότιμους κριτές και επιλογής κατά τρόπο σύμφωνο με τις αρχές που θα έχει καθορίσει το επιστημονικό συμβούλιο, καθώς και για τη χρηματοοικονομική και επιστημονική διαχείριση των επιχορηγήσεων. |

| Η ειδική εκτελεστική δομή στελεχώνεται από επιστημονικούς και διοικητικούς υπαλλήλους με σύμβαση περιορισμένου χρόνου· οι επιστημονικοί υπάλληλοι επιλέγονται από τα μέλη του επιστημονικού συμβουλίου με διαφανή και δημόσια διαδικασία. Το διοικητικό προσωπικό μπορεί να προσλαμβάνεται ειδικά για το σκοπό αυτό ή να αποσπάται από τα κοινοτικά θεσμικά όργανα. |

| Η διοίκηση πρέπει να είναι αποτελεσματική και να διατηρείται στο ελάχιστο απαιτούμενο μέγεθος για τη διασφάλιση της απρόσκοπτης λειτουργίας, της σταθερότητας και της συνέχειας του ΕΣΕ. |

Τροπολογία 23

Παράρτημα I, θέμα "Η ειδική εκτελεστική δομή", εδάφιο 1α (νέο)

| Η ειδική εκτελεστική δομή αναφέρεται τακτικά στο επιστημονικό συμβούλιο. |

Τροπολογία 24

Παράρτημα I, θέμα "Ο ρόλος της Ευρωπαϊκής Επιτροπής", εισαγωγικό μέρος

Η Ευρωπαϊκή Επιτροπή θα εγγυάται την πλήρη αυτονομία και ακεραιότητα του ΕΣΕ. Η ευθύνη της, σε ό,τι αφορά την εφαρμογή του προγράμματος, συνίσταται στην κατοχύρωση της υλοποίησης του προγράμματος κατά τρόπο σύμφωνο με τους προαναφε-ρόμενους επιστημονικούς στόχους και με τις απαιτήσεις επιστημονικής αριστείας που καθορίζει, με πλήρη ανεξαρτησία, το επιστημονικό συμβούλιο. Ειδικότερα, η Επιτροπή: | Η Ευρωπαϊκή Επιτροπή θα εγγυάται από κοινού με το Ευρωπαϊκό Κοινοβούλιο και το Συμβούλιο την πλήρη αυτονομία και ακεραιότητα του ΕΣΕ. Η ευθύνη της, σε ό,τι αφορά την εφαρμογή του προγράμματος, συνίσταται στην κατοχύρωση της υλοποίησης του προγράμματος κατά τρόπο σύμφωνο με τους προαναφε-ρόμενους επιστημονικούς στόχους και με τις απαιτήσεις επιστημονικής αριστείας που καθορίζει, με πλήρη ανεξαρτησία, το επιστημονικό συμβούλιο. Ειδικότερα, η Επιτροπή: |

Τροπολογία 25

Παράρτημα I, θέμα "Ρόλος της Ευρωπαϊκής Επιτροπής", δεύτερη περίπτωση

—θα εγκρίνει το πρόγραμμα εργασίας και τις θέσεις ως προς τη μεθοδολογία εφαρμογής που εκδίδει το επιστημονικό συμβούλιο· | —θα εγκρίνει από κοινού με το Επιστημονικό Συμβούλιο το πρόγραμμα εργασίας και τις θέσεις ως προς τη μεθοδολογία εφαρμογής που εκδίδει το επιστημονικό συμβούλιο· |

Τροπολογία 26

Παράρτημα Ι, θέμα "Ρόλος της Ευρωπαϊκής Επιτροπής", περίπτωση 5α (νέα)

| —θα διορίζει το διευθυντή και τα διοικητικά στελέχη της ειδικής εκτελεστικής δομής σε συμφωνία με το επιστημονικό συμβούλιο. |

[1] Δεν έχει δημοσιευθεί ακόμη στην Επίσημη Εφημερίδα.

--------------------------------------------------